
DR.30.11.2021 63 

 
Tuan Pengerusi: Terima kasih Yang Berhormat Tampin. Akhir sekali, Yang 

Berhormat Baling. Silakan. 

 
3.34 ptg.  

Datuk Seri Panglima Abdul Azeez bin Abdul Rahim [Baling]: Terima kasih 
Tuan Pengerusi. Assalamualaikum warahmatullahi wabarakatuh.  

Saya ingin mengambil bahagian dalam perbahasan Kementerian Pembangunan 
Usahawan dan Koperasi. Butiran 050000 – Dasar Baharu. Saya melihat ada lebih kurang 
11 buah agensi di bawah kementerian- apatah lagi di bawah seorang Menteri yang amat 
bijaksana yang pernah duduk di kementerian ini terdahulu dan akhirnya Allah hantar balik 
ke situ. Jadi, saya harap kehadiran Yang Berhormat Menteri kali kedua ini, apa yang saya 
pohon ini harap dapat direalisasikan. Saya ingin berbincang isu Bank Rakyat 1.0.  

 
[Timbalan Yang di-Pertua (Dato’ Mohd Rashid Hasnon) mempengerusikan 

Jawatankuasa] 
 
Kalau kita tengok Bank Rakyat telah sekian lama berada dalam negara kita untuk 

membantu orang muda, tidak kira lah dalam konteks saham, orang tua, semuanya dapat 
manfaat. Saya difahamkan RM3 bilion jumlah nilai saham untuk Bank Rakyat yang ada 
pada hari ini. Atas nama Bank Rakyat, sebanyak 13,14 dan 15 peratus diberikan dividen 
setiap tahun dan zakatnya pun telah dibayar.  

Jadi, saya ingin bertanya dengan Yang Berhormat Menteri, adakah boleh Yang 
Berhormat Menteri boleh melaksanakan dalam konteks Dasar Baharu ini, Bank Rakyat 
2.0. Ini kerana mata-mata rakyat menyatakan pada saya bahawa rakyat dan Bank Rakyat 
berpisah tiada. Jadi, Bank Rakyat lah sepatutnya memberi kelonggaran dan beri peluang 
keemasan kedua ini kepada rakyat di bawah sana.  

Jadi, saya ingin mencadangkan Bank Rakyat 2.0 ini diberikan peluang kepada 
golongan B40, M40 dan kalaulah 100 peratus kek tersebut, 60 peratus diberikan kepada 
M40 dan B40. Selepas itu, yang 40 peratus itu kita boleh beri kepada mereka gaji yang 
lebih 15 ribu dan sebagainya. Saya yakin dan percaya demi kelangsungan Keluarga 
Malaysia berserta dengan kestabilan demi kemakmuran negara, saya yakin dan percaya 
Yang Berhormat Menteri dapat melaksanakan dan boleh menzahirkan hasrat rakyat di 
bawah sana. 

Kalau kita tengok apa yang berlaku dalam ASN, ASB dan sebagainya. Dia ada 
had dan limitnya. Jadi, kalau kita berikan peluang kali ini dalam konteks Bank Rakyat 2.0, 
saya yakin dan percaya rakyat kita boleh merancang. Tuan Pengerusi, anak-anak hendak 
pergi sekolah. Tuan Pengerusi, mungkin cucu Tuan Pengerusi masih kecil lagi. Walaupun 
Tuan Pengerusi umur muda tetapi kita boleh rancang untuk meletakkan duit. Bilamana 
kita letakkan sekarang setiap bulan- tidak perlu bagi 15 ,13 atau 14 peratus, 10 peratus 
alhamdulillah, rakyat sudah begitu gembira.  

Kalau lah Tuan Pengerusi letak RM100 ribu, dapat faedah 10 peratus satu tahun. 
Kalau RM100 ribu dengan faedah 10 peratus, dapat RM10 ribu. Katalah untuk tempoh 15 
tahun cucu Tuan Pengerusi sudah besar hendak masuk universiti, duit itu sudah memadai 
untuk kita membiayai cucu belajar ke universiti.  

Jadi ini satu peluang keemasan. Yang Berhormat Menteri, ini merupakan peluang 
keemasan Yang Berhormat Menteri. Allah berikan Yang Berhormat Menteri datang balik 
ke kementerian ini buat kali kedua. Jadi, saya harap legasi Yang Berhormat Menteri 
daripada Tanjong Karang yang hebat dan bijaksana ini dapat kita melaksanakan Bank 
Rakyat 2.0 untuk rakyat mendapat manfaat. Kalau kita tengok, ambil contoh inisiatif dari 
Bank Rakyat yang sentiasa mengambil langkah proaktif dan menyeluruh bagi 
menyediakan kemudahan kewangan kepada komuniti usahawan mikro dan PKS daripada 
pelbagai sektor ekonomi.  

Jadi, saya yakin dan percaya kalau kita tengok track record yang ada pada Bank 
Rakyat ini sangat signifikan untuk kita memulakan Bank Rakyat 2.0, khususnya. Saya 



Tuan Pengerusi: Terima kasih Yang Berhormat Tampin. Akhir sekali, Yang Berhormat Baling. Silakan. 3.34 ptg. Datuk Seri Panglima Abdul Azeez bin Abdul Rahim [Baling]: Terima kasih Tuan Pengerusi. Assalamualaikum warahmatullahi wabarakatuh. Saya ingin mengambil bahagian dalam perbahasan Kementerian Pembangunan Usahawan dan Koperasi. Butiran 050000- Dasar Baharu. Saya melihat ada lebih kurang 11 buah agensi di bawah kementerian- apatah lagi di bawah seorang Menteri yang amat bijaksana yang pernah duduk di kementerian ini terdahulu dan akhirnya Allah hantar balik ke situ. Jadi, saya harap kehadiran Yang Berhormat Menteri kali kedua ini, apa yang saya pohon ini harap dapat direalisasikan. Saya ingin berbincang isu Bank Rakyat 1.0. [Timbalan Yang di-Pertua (Dato' Mohd Rashid Hasnon) mempengerusikan Jawatankuasa]. Kalau kita tengok Bank Rakyat telah sekian lama berada dalam negara kita untuk membantu orang muda, tidak kira lah dalam konteks saham, orang tua, semuanya dapat manfaat. Saya difahamkan RM3 bilion jumlah nilai saham untuk Bank Rakyat yang ada pada hari ini. Atas nama Bank Rakyat, sebanyak 13,14 dan 15 peratus diberikan dividen setiap tahun dan zakatnya pun telah dibayar. Jadi, saya ingin bertanya dengan Yang Berhormat Menteri, adakah boleh Yang Berhormat Menteri boleh melaksanakan dalam konteks Dasar Baharu ini, Bank Rakyat 2.0. Ini kerana mata-mata rakyat menyatakan pada saya bahawa rakyat dan Bank Rakyat berpisah tiada. Jadi, Bank Rakyat lah sepatutnya memberi kelonggaran dan beri peluang keemasan kedua ini kepada rakyat di bawah sana. Jadi, saya ingin mencadangkan Bank Rakyat 2.0 ini diberikan peluang kepada golongan B40, M40 dan kalaulah 100 peratus kek tersebut, 60 peratus diberikan kepada M40 dan B40. Selepas itu, yang 40 peratus itu kita boleh beri kepada mereka gaji yang lebih 15 ribu dan sebagainya. Saya yakin dan percaya demi kelangsungan Keluarga Malaysia berserta dengan kestabilan demi kemakmuran negara, saya yakin dan percaya Yang Berhormat Menteri dapat melaksanakan dan boleh menzahirkan hasrat rakyat di bawah sana. Kalau kita tengok apa yang berlaku dalam ASN, ASB dan sebagainya. Dia ada had dan limitnya. Jadi, kalau kita berikan peluang kali ini dalam konteks Bank Rakyat 2.0, saya yakin dan percaya rakyat kita boleh merancang. Tuan Pengerusi, anak-anak hendak pergi sekolah. Tuan Pengerusi, mungkin cucu Tuan Pengerusi masih kecil lagi. Walaupun Tuan Pengerusi umur muda tetapi kita boleh rancang untuk meletakkan duit. Bilamana kita letakkan sekarang setiap bulan- tidak perlu bagi 15 ,13 atau 14 peratus, 10 peratus alhamdulillah, rakyat sudah begitu gembira. Kalau lah Tuan Pengerusi letak RM100 ribu, dapat faedah 10 peratus satu tahun. Kalau RM100 ribu dengan faedah 10 peratus, dapat RM10 ribu. Katalah untuk tempoh 15 tahun cucu Tuan Pengerusi sudah besar hendak masuk universiti, duit itu sudah memadai untuk kita membiayai cucu belajar ke universiti. Jadi ini satu peluang keemasan. Yang Berhormat Menteri, ini merupakan peluang keemasan Yang Berhormat Menteri. Allah berikan Yang Berhormat Menteri datang balik ke kementerian ini buat kali kedua. Jadi, saya harap legasi Yang Berhormat Menteri daripada Tanjong Karang yang hebat dan bijaksana ini dapat kita melaksanakan Bank Rakyat 2.0 untuk rakyat mendapat manfaat. Kalau kita tengok, ambil contoh inisiatif dari Bank Rakyat yang sentiasa mengambil langkah proaktif dan menyeluruh bagi menyediakan kemudahan kewangan kepada komuniti usahawan mikro dan PKS daripada pelbagai sektor ekonomi. Jadi, saya yakin dan percaya kalau kita tengok track record yang ada pada Bank Rakyat ini sangat signifikan untuk kita memulakan Bank Rakyat 2.0, khususnya. Saya.